El ConnECT és un projecte europeu per afavorir la mobilitat i millorar la connectivitat amb la creació de noves línies d'autobús transfrontereres a l'Espai Català Transfronterer (ECT).
El Projecte està inclòs dins de la 2a convocatòria del programa europeu Interreg POCTEFA i compta amb un pressupost d'1,68 milions d'euros, dels quals, un 65% són a càrrec dels fons europeus FEDER.
L'acrònim del Projecte és ConnECT (en al·lusió a l'Espai Català Transfronterer o ECT) i el seu codi d'identificació dins del Programa POCTEFA és EFA261/16.
El Departament de Territori i Sostenibilitat de la Generalitat, mitjançant la Direcció General de Transports i Mobilitat, n'és el soci principal o cap de fila del Projecte i, per tant, n'assumeix la responsabilitat de les tasques de gestió, coordinació i seguiment dels progressos; així com de les accions tècniques a nivell de línies de transport interurbà que es treballen durant el cicle de vida del ConnECT.
Els altres dos socis que participen en el Projecte són, d'una banda, la Regió d'Occitània i de l'altra, el Consell Departamental del Pirineu Oriental CD'66.
Tots tres socis treballen plegats, de forma metòdica i coordinada, en una mateixa direcció per tal d' unir persones i eixamplar horitzons a l'ECT.
L'abast territorial de la xarxa de transport del Projecte a Catalunya comprèn les comarques de l'Alt Empordà, el Ripollès i la Cerdanya.
Per la part dels socis francesos, l'abast territorial comprèn les comarques del Rosselló, Vallespir, Conflent, Capcir i Alta Cerdanya.
Aquests tres objectius s'han d'aconseguir amb la implementació de noves rutes d'autobús interurbà transfrontereres o bé amb l'adaptació de les rutes ja existents, per tal d'afavorir la interconnexió, la coordinació i la millora dels horaris i freqüències del transport interurbà, així com la intermodalitat amb altres mitjans de transport sostenible i la millora de la informació a l'usuari pel que fa a la mobilitat transfronterera, ja sigui a través de plataformes tecnològiques o bé amb la difusió de díptics o tríptics informatius.
El Projecte ConnECT està integrat per tres comitès específics: el Comitè Tècnic per a la gestió diària del ConnECT, el Comitè de Pilotatge per al seguiment del projecte des d'un punt de vista polític i el Comitè Consultiu per a la participació activa del màxim nombre d'actors possibles dins de l'àmbit de la mobilitat.
El Comitè Tècnic del ConnECT es va constituir el 21 de maig de 2019 a la seu de la Casa de la Generalitat a Perpinyà.
Línies d'autobús transfrontereres
El projecte ConnECT aborda uns eixos, o corredors de mobilitat, seleccionats per definir les línies d'autobús transfrontereres, amb els seus recorreguts, punts de parada i horaris, per coordinar-los amb altres modes de transport públic i sostenible.
Les línies d'autobús transfrontereres són:
Més dues línies de llarg recorregut:
* Connexions Cerdanya transfronterera amb l'Hospital de Cerdanya.
El Projecte consta de tres seminaris: el de llançament, l'intermedi i el de clausura.
El primer d'ells, el Seminari de Llançament del ConnECT, organitzat per la Regió d'Occitània amb la col·laboració de la resta de socis, va tenir lloc a la seu de La Regió d'Occitània a Perpinyà, el 30 de gener de 2020, amb la participació de polítics i representants de les diverses administracions públiques i dels grups d'interès.
L'any 2020 i l'any 2021 la Generalitat organitzarà el seminari intermedi i el seminari final, on es mostraran els resultats finals obtinguts a l'àmbit de l'ECT.
Les podeu consultar a l'adreça https://mou-te.gencat.cat, on hi trobareu el cercador de rutes " Mou-te amb transport públic ", des del web o des del mòbil.
Podeu consultar-hi la informació actualitzada de les línies de transport públic: recorreguts, parades, horaris, incidències i afectacions.
El "Mou-te" integra l'oferta de transport públic dins del territori català i, en el marc de les accions del projecte europeu ConnECT de mobilitat transfronterera, s'hi ha inclòs l'oferta de transport públic de la Regió d'Occitània.